भारत और इंग्लैंड के बीच पांच मैचों की टेस्ट सीरीज में अश्विन और जडेजा मेजबान टीम के सर्वश्रेष्ठ गेंदबाज रहे थे तथा 28 और क्रमश: 26 विकेट निकाले थे। हालांकि रविवार को संपन्न तीन वनडे मैचों की सीरीज में उनका प्रदर्शन ज्यादा प्रभावशाली नहीं रहा था। वनडे में अश्विन तीन मैचों में केवल तीन विकेट ही निकाल सके। उन्होंने पहले और तीसरे मैच में कोई भी विकेट नहीं लिया। वहीं जडेजा ने भी वनडे सीरीज में चार ही विकेट लिये। भारत ने टेस्ट सीरीज 4-0 से और वनडे सीरीज 2-1 से जीती थी। भारत और इंग्लैंड के बीच अब तीन मैचों की ट्वंटी 20 सीरीज में पहला मैच कानपुर में 26 जनवरी को, दूसरा मैच नागपुर में 29 जनवरी को और तीसरा मैच एक फरवरी को बेंगलुरू में खेला जाएगा।